CELEX: 62014CN0099
Language: sl
Date: 2014-02-28 00:00:00
Title: Zadeva C-99/14 P: Pritožba, ki jo je Federación Nacional de Empresarios de Minas de Carbón (Carbunión) vložila 28. februarja 2014 zoper sklep Splošnega sodišča (drugi senat) z dne 10. decembra 2013 v zadevi T-176/11, Federación Nacional de Empresarios de Minas de Carbón (Carbunión) proti Svetu Evropske unije

14.4.2014   
            
            
               SL
            
            
               Uradni list Evropske unije
            
            
               C 112/25
            
         Pritožba, ki jo je Federación Nacional de Empresarios de Minas de Carbón (Carbunión) vložila 28. februarja 2014 zoper sklep Splošnega sodišča (drugi senat) z dne 10. decembra 2013 v zadevi T-176/11, Federación Nacional de Empresarios de Minas de Carbón (Carbunión) proti Svetu Evropske unije
   (Zadeva C-99/14 P)
   2014/C 112/31
   Jezik postopka: angleščina
   
      Stranke
   
   
      Pritožnica: Federación Nacional de Empresarios de Minas de Carbón (Carbunión) (zastopnika: K. Desai, solicitor, S. Cisnal de Ugarte, odvetnica)
   
      Drugi stranki v postopku: Svet Evropske unije, Evropska komisija
   
      Predlogi
   
   Pritožnica Sodišču predlaga, naj:
   
               —
            
            
               pritožbo razglasi za utemeljeno in dopustno;
            
         
               —
            
            
               sklep Splošnega sodišča (drugi senat) z dne 10. decembra 2013 v zadevi T-176/11, Carbunión proti Svetu razveljavi, člena 3(l)(a), (b) in (f) ter (3)(3) (v nadaljevanju: izpodbijane določbe) Sklepa Sveta 2010/787 (1) z dne 10. decembra 2010 o državnih pomočeh za lažje zaprtje nekonkurenčnih premogovnikov (v nadaljevanju: Sklep) razglasi za nična in samo dokončno odloči po vsebini; in
            
         
               —
            
            
               Svetu naloži plačilo stroškov, ki so pritožnici nastali s postopkom na prvi stopnji in v povezavi s pritožbo.
            
         
      Pritožbeni razlogi in bistvene trditve
   
   Pritožnica navaja v utemeljitev pritožbe pet razlogov.
   
               —
            
            
               Prvič, pritožnica navaja, da je Splošno sodišče s tem, da je ugotovilo, da izpodbijanih določb ni mogoče ločiti od preostalega Sklepa, kršilo obveznost obrazložitve v smislu člena 36 Statuta Sodišča.
            
         
               —
            
            
               Drugič, pritožnica navaja, da je Splošno sodišče s tem, da je ugotovilo, da člen 7 Sklepa brez izpodbijanih določb ne bi imel polnega učinka, napačno uporabilo pravo.
            
         
               —
            
            
               Tretjič, Splošno sodišče je pri razlagi člena 3(1)(a) Sklepa napačno uporabilo pravo, ker ni štelo, da je z rokom iz navedenega člena določeno časovno področje uporabe tega sklepa.
            
         
               —
            
            
               Četrtič, Splošno sodišče je pri razlagi pogojev iz člena 3(1)(f) Sklepa napačno uporabilo pravo, ker je štelo, da gre za pogoj združljivosti in ne za način dodelitve pomoči za zaprtje.
            
         
               —
            
            
               Petič, Splošno sodišče je s tem, da je ugotovilo, da bi ločljivost izpodbijanih določb spremenila duh in vsebino Sklepa, napačno uporabilo pravo.
            
         
      (1)  UL L 336, str. 24.